CELEX: 62019CB0621
Language: hr
Date: 2020-10-10 00:00:00
Title: Predmet C-621/19: Rješenje Suda (osmo vijeće) od 10. listopada 2020. (zahtjev za prethodnu odluku koji je uputio Najvyšší súd Slovenskej republiky – Slovačka) – Finančné riaditeľstvo Slovenskej republiky/Weindel Logistik Service SR spol. s r.o. (Zahtjev za prethodnu odluku – Članak 99. Poslovnika Suda – Zajednički sustav poreza na dodanu vrijednost (PDV) – Direktiva 2006/112/EZ – Članak 168. točka (e) – Odbitak pretporeza – Korištenje robe samo za potrebe oporezivih transakcija poreznog obveznika – Postojanje izravne veze između uvezene robe i izlazne transakcije)

8.2.2021   
            
            
               HR
            
            
               Službeni list Europske unije
            
            
               C 44/9
            
         
      Rješenje Suda (osmo vijeće) od 10. listopada 2020. (zahtjev za prethodnu odluku koji je uputio Najvyšší súd Slovenskej republiky – Slovačka) – Finančné riaditeľstvo Slovenskej republiky/Weindel Logistik Service SR spol. s r.o.
      (Predmet C-621/19) (1)
      
      (Zahtjev za prethodnu odluku - Članak 99. Poslovnika Suda - Zajednički sustav poreza na dodanu vrijednost (PDV) - Direktiva 2006/112/EZ - Članak 168. točka (e) - Odbitak pretporeza - Korištenje robe samo za potrebe oporezivih transakcija poreznog obveznika - Postojanje izravne veze između uvezene robe i izlazne transakcije)
      (2021/C 44/13)
      Jezik postupka: slovački
      
         Sud koji je uputio zahtjev
      
      Najvyšší súd Slovenskej republiky
      
         Stranke glavnog postupka
      
      
         Tužitelj: Finančné riaditeľstvo Slovenskej republiky
      
         Tuženik: Weindel Logistik Service SR spol. s r.o.
      
         Izreka
      
      Članak 168. točku (e) Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost treba tumačiti na način da mu se protivi dodjela prava na odbitak poreza na dodanu vrijednost (PDV) uvozniku u slučaju kada on ne raspolaže robom kao vlasnik i kada ne postoje ulazni troškovi uvoza ili nisu uključeni u cijenu posebnih izlaznih transakcija ili u cijenu robe i usluga koje u okviru svojih gospodarskih aktivnosti isporučuje porezni obveznik.
      
         (1)  SL C 363, 28. 10. 2019.